UMRÆÐAN MORGUNBLAÐIÐ LAUGARDAGUR 14. DESEMBER 2002 75 Í GREIN sem ég ritaði og birt var í Morgunblaðinu 11. desember sl. kom fram að hlutfallslega eru um helmingi fleiri aldraðir á stofnunum á landsbyggðinni , en er í Reykjavík . Þannig eru tæplega 18% Reykvík - inga sem eru 80 ára og eldri á öldr - unarstofnunum , sem er um helmingi lægra hlutfall en á landsbyggðinni utan höfuðborgarsvæðis . Markmið heilbrigðisáætlunar Skv. markmiðum heilbrigðisáætl - unar er miðað við að á árinu 2010 verði um 25% þeirra sem eru 80 ára og eldri á stofnunum , en 75% verði í heimahúsum . Skv. upplýsingum úr heilbrigðisáætlun eru nú 35% þeirra sem eru 80 ára og eldri á öldrunar - stofnunum . Til að ná markmiðum heilbrigðisáætlunar verður að leggja mikla áherslu á uppbyggingu heima - hjúkrunar og annarrar þjónustu við aldraða í heimahúsum á næstu ár - um . Heimaþjónusta á eina hönd Starfshópur forsætisráðherra um öldrunarmál , sem skipuð var fulltrú - um stjórnvalda og Landssambands eldri borgara , skilaði nýlega álits - gerð um nauðsynlegar breytingar um málefni aldraðra . Ein af tillögum starfshópsins var að auka heima - þjónustu við aldraða til að ná því markmiði að þeir geti sem lengst dvalið á eigin vegum utan stofnana . Þar var m.a. lagt til að verkefni sem eru nú á vegum ríkis og sveitarfé - laga verði færð á eina hönd . Hér er átt við heimahjúkrun annars vegar sem rekin er af ríkinu og hins vegar stuðning við heimilishald , s.k. heima - þjónustu og aðra félagsþjónustu , sem rekin er af sveitarfélögum . Reynsla á samhæfingu Slík samhæfing á þjónustu við aldraða hefur átt sér stað í reynslu - sveitarfélögunum á Akureyri og Höfn í Hornafirði um nokkurra ára skeið , með góðum árangri . Sl. haust var fjárlaganefnd Alþingis á ferð um Norðurland . Forsvarsmenn öldrun - arþjónustu á Akureyri kynntu þar fyrir nefndinni áherslubreytingar eftir að sveitarfélagið tók að sér að samhæfa heilbrigðisþjónustu , fé - lagsþjónustu og heimaþjónustu við aldraða í bænum . Þar kom m.a. fram að á síðasta áratug hefur öldrunarrýmum á Ak - ureyri fækkað um 12% á sama tíma og íbúum 67 ára og eldri hefur fjölg - að um 16% . Þá hefur hlutfall þeirra sem eru 80 ára og eldri á stofnunum lækkað verulega . Með samhæfingu þjónustuþátta hefur sveitarfélagið aukið þjónustu við aldraða í heima - húsum með fjölgun dagvistarrýma um 100% , 56% fjölgun þeirra sem njóta heimahjúkrunar og 64% fjölg - un þeirra sem njóta stuðnings við heimilishald . Þá hefur Akureyrar - bær tekið upp heilsueflandi heim - sóknir til aldraðra , þar sem þeim er boðið upp á stuðningsheimsókn fag - fólks til að veita leiðbeiningar og ráðleggingar , sem eru til þess fallnar að styðja við aldraða í heimahúsum . Jákvæð breyting Nú er reyndar svo komið að byggja þarf fleiri hjúkrunarrými á Akureyri , en flutningur þjónustu við aldraða á eina hönd frestaði slíkum framkvæmdum um nokkur ár með tilheyrandi sparnaði . Hins vegar er óumdeilt að áherslubreytingin hefur leitt til bættrar þjónustu við aldraða og þeir studdir til að standa lengur á eigin fótum utan stofnana , sem er í samræmi við einlægar óskir flestra eldri borgara . Sameiginleg markmið Í Reykjavík er mikil þörf fyrir fleiri hjúkrunarrými enda benda töl - ur til að höfuðborgin hefur setið eftir í þeim efnum . Annars staðar á land - inu virðist nokkurt jafnvægi á fram - boði og eftirspurn að Akureyri und - anskilinni . Ég hef haldið því fram að umframframboð sé á öldrunarrým - um á ýmsum stöðum úti á landi og sveitarfélög beini jafnvel öldruðum einstaklingum á stofnanir sem ríkið fjármagnar og greiðir reksturinn fyrir til að spara sér kostnað vegna heimaþjónustu sem sveitarfélagið rekur og ber kostnað af . Skipulags - breytingar af því tagi sem lagt er til í starfshópi forsætisráðherra um mál - efni aldraða og reynsla er þegar komin á á Akureyri eru til þess falln - ar að stuðla að betri nýtingu fjár - muna . Um leið er komið til móts við óskir aldraðra um að fá að vera eins lengi í heimahúsum og unnt er , með stuðningi frá opinberum aðilum ef þörf krefur . Færa þarf þjónustu við aldraða á eina hönd Eftir Ástu Möller ? Í Reykjavík er mikil þörf fyrir fleiri hjúkrunar - rými . ? Höfundur er þingmaður Sjálfstæðisflokksins í Reykjavík .